

**Алматы облысының жекелеген мемлекеттік мекемелерінің кейбір мәселелері туралы**

Қазақстан Республикасы Үкіметінің 2010 жылғы 30 сәуірдегі № 370 Қаулысы

      Қазақстан Республикасының Үкіметі **ҚАУЛЫ ЕТЕДІ:**

      1. «Алматы облысы Табиғи ресурстар және табиғат пайдалануды реттеу басқармасының Сарқант орман шаруашылығы мемлекеттік мекемесі» мен «Алматы облысы Табиғи ресурстар және табиғат пайдалануды реттеу басқармасының Лепсі орман шаруашылығы мемлекеттік мекемесі» мемлекеттік мекемелері Алматы облысы әкімдігінің коммуналдық меншігіндегі мүліктік кешендер ретінде заңнамада белгіленген тәртіппен республикалық меншікке қабылдасын және Қазақстан Республикасы Ауыл шаруашылығы министрлігі Орман және аңшылық шаруашылығы комитетінің қарауына берілсін.

      2. Осы қаулының 1-тармағында көрсетілген мемлекеттік мекемелер қосу және «Қазақстан Республикасы Ауыл шаруашылығы министрлігі Орман және аңшылық шаруашылығы комитетінің Жоңғар Алатауы мемлекеттік ұлттық табиғи паркі» мемлекеттік мекемесі (бұдан әрі - Мекеме) деп қайта атау жолымен қайта ұйымдастырылсын.

      3. «Алматы облысы Табиғи ресурстар және табиғат пайдалануды реттеу басқармасының Үйгентас орман шаруашылығы мемлекеттік мекемесі» мемлекеттік мекемесінің жалпы алаңы 61131 гектар жер учаскелері орман коры жерлерінің санатынан алынсын.

      4. Мекемеге тұрақты жер пайдалану құқығымен осы қаулының 3-тармағында көрсетілген жер учаскелері және осы қаулыға қосымшаға сәйкес Алматы облысының Ақсу, Сарқант және Алакөл аудандарының аумағындағы жалпы алаңы 155962 гектар босалқы жерлер берілсін.

      5. Осы қаулыға қосымшада көрсетілген Мекеменің жер учаскелері ерекше қорғалатын табиғи аумақтар жерлерінің санатына ауыстырылсын, ал осы аумақтағы ормандар «мемлекеттік ұлттық табиғи парктер ормандары» мемлекеттік орман қоры санатына жатқызылсын.

      6. Алматы облысының әкімдігі Қазақстан Республикасының заңнамасында белгіленген тәртіппен Мекеме жерлері төңірегінде күзет аймағын белгілеп, онда осы аймақ шегінде экологиялық жүйелердің жай-күйіне және оларды қалпына келтіруге келеңсіз әсер ететін кез келген қызметке тыйым салсын және (немесе) шектесін.

      7. Қазақстан Республикасы Ауыл шаруашылығы министрлігінің Орман және аңшылық шаруашылығы комитеті Қазақстан Республикасының заңнамасында белгіленген тәртіппен:

      1) Қазақстан Республикасы Қаржы министрлігінің Мемлекеттік мүлік және жекешелендіру комитетімен және Алматы облысының әкімдігімен бірлесіп, осы қаулының 1-тармағын іске асыру жөнінде қажетті шаралар қабылдасын;

      2) осы қаулыдан туындайтын өзге де шараларды қабылдасын.

      8. Қазақстан Республикасы Үкіметінің кейбір шешімдеріне мынадай

толықтырулар мен өзгерістер енгізілсін:

      1) «Қазақстан Республикасы Ауыл шаруашылығы министрлігінің кейбір мәселелері» туралы Қазақстан Республикасы Үкіметінің 2005 жылғы 6 сәуірдегі № 310 қаулысында (Қазақстан Республикасының ПҮАЖ-ы, 2005 ж. № 14, 168-құжат):

      көрсетілген қаулымен бекітілген Қазақстан Республикасы Ауыл шаруашылығы министрлігі Орман және аңшылық шаруашылығы комитетінің қарауындағы ұйымдардың тізбесі:

      мынадай мазмұндағы реттік нөмірі 21-3-жолмен толықтырылсын:

      «21-3. «Жоңғар Алатауы» мемлекеттік ұлттық табиғи паркі мемлекеттік мекемесі»;

      2) күші жойылды - ҚР Үкіметінің 04.09.2015 № 745 қаулысымен (алғашқы ресми жарияланған күнінен кейін күнтізбелік он күн өткен соң қолданысқа енгізіледі);

      3) «Министрліктер мен өзге де орталық атқарушы органдардың олардың аумақтық органдарындағы және оларға ведомстволық бағыныстағы мемлекеттік мекемелердегі адам санын ескере отырып, штат санының лимиттерін бекіту туралы» Қазақстан Республикасы Үкіметінің 2008 жылғы 15 сәуірдегі № 339 қаулысында:

      көрсетілген қаулымен бекітілген министрліктер мен өзге де орталық атқарушы органдардың олардың аумақтық органдарындағы және оларға ведомстволық бағыныстағы мемлекеттік мекемелердегі адам санын ескере отырып, штат санының лимиттерінде:

      реттік нөмірі 6-жолдың 3-бағанында:

      «Қазақстан Республикасы Ауыл шаруашылығы министрлігі, оның аумақтық органдарын және оған ведомстволық бағыныстағы мемлекеттік мекемелерді ескере отырып, оның ішінде» деген жолда:

      «12985» деген сандар «13170» деген сандармен ауыстырылсын;

      «Қазақстан Республикасы Ауыл шаруашылығы министрлігіне ведомстволық бағыныстағы мемлекеттік мекемелер, оның ішінде:» деген жолда:

      «4969» деген сандар «5154» деген сандармен ауыстырылсын;

      «Көлсай көлдері» мемлекеттік ұлттық табиғи паркі» 126» деген жолдан кейін мынадай мазмұндағы жолмен толықтырылсын:

      «Жоңғар Алатауы» мемлекеттік ұлттық табиғи паркі»       185».

      Ескерту. 8-тармаққа өзгеріс енгізілді - ҚР Үкіметінің 04.09.2015 № 745 қаулысымен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      9. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                                     К. Мәсімов*

Қазақстан Республикасы

Үкіметінің

2010 жылғы 30 сәуірдегі

№ 370 қаулысына

қосымша

 **Алматы облысының аумағындағы**
**«Қазақстан Республикасы Ауыл шаруашылығы министрлігі**
**Орман және аңшылық шаруашылығы комитетінің «Жоңғар Алатауы»**
**мемлекеттік ұлттық табиғи паркі» мемлекеттік мекемесіне тұрақты**
**жер пайдалануға берілетін жер учаскелерінің экспликациясы**

|  |  |  |
| --- | --- | --- |
| Р/с
№ | Жерлер санаты | Алаңы, га |
| 1 | Ақсу ауданы
1) босалқы жерлер | 33469 |
|
 | 2) орман қорының жерлері, оның ішінде Сарқант орман шаруашылығы мемлекеттік мекемесі | 21788 |
|
 | жиыны: | 55257 |
| 2 | Сарқант ауданы
1) босалқы жерлер | 44005 |
|
 | 2) орман қорының жерлері, оның ішінде: | 107942 |
|
 | Сарқант орман шаруашылығы мемлекеттік мекемесі; | 63162 |
|
 | Лепсі орман шаруашылығы мемлекеттік мекемесі | 44780 |
|
 | жиыны: | 151947 |
| 3 | Алакөл ауданы
1) босалқы жерлер | 78488 |
|
 | 2) орман қорының жерлері, оның ішінде: | 70330 |
|
 | Лепсі орман шаруашылығы мемлекеттік мекемесі; | 9199 |
|
 | Үйгентас орман шаруашылығы мемлекеттік мекемесі, | 61131 |
|
 | оның ішінде: Көкжар орманшылығы  | 61131 |
|
 | жиыны: | 148818 |
|
 | Барлығы: | 356022 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК